ETBko Gabon Gauak

AUGKJ Euskal Telebistako saio mitikoenetakoa da Gabon Gauekoa. Urtero-urtero, abenduaren 24an, euskal kulturako famatuak biltzen dira euskal kantuak abesteko. Saioa 23:15ak aldera ematen da ETB 1en. Urteren batean ETB 2n ere eman izan dute, bi kanaletan batera.

Formatua 1996. urtean sortu zuten eta garai hartan *Hator Kantari Hator* izena zuen. Natxo de Felipe musikaria zen aurkezlea eta bertan Euskal Herriko famatuek abestu egiten zuten Oskorri taldearen musikaz lagunduta. Lehenengo edizioek sekulako arrakasta izan zuten eta formatuak aurrera segitu zuen. Gaur egun, oraindik egiten segitzen da.

2005ean aldaketa jasan zuen programak. Urte hartan Euskal Kanturik Onena saio musikala estreinatu zuten eta audientzia datu onak eman zituen. Horregatik, urte hartan, Gabon Gaueko saio berezia lan tade horri egiteko eskatu zion Euskal Telebista. Horregatik, *Hator Kantari Hator* izena kendu eta *Euskal Kantuen Gaua* izatera pasatu zen.

Hurrengo urteetan, saioak izen berarekin segitu zuen, nahiz eta Euskal Kanturik Onena 2006ko urtarrilean amaitu zen. 2015ean ordea, saioaren ardura Herri txiki, infernu handikoek hartu zuten eta *Herri Txiki Kantari* deitu zioten saioari.

Hurrengo aldaketa 2019an iritsi zen. Urte honetan Gure kasakoek antolatu zuten gala eta *Gabon! Kantatzera gatoz!* izena jarri zioten. 2020an izen hori mantendu zen, jada *Gure kasa* saioak ez antolatu arren.

2021. urtean, Herri Txiki Infernu Handi saiokoek hartu zuten saioa egiteko ardura, Gure Zirkuan (Tolosa). Hori dela eta, *Herri Txiki Zirku Handi* izena hartu zuen ikuskizunak. 2021etik 2024. urtera bitarteko saioak bertan egin zituzten.

2025. urtean, ostera, ez zen gabon kutsu honetako programarik emititu. Horren harira, *Ura bere bidean* ekimenaren kontzertua emititu zuen ETB1ek ordu horretan (urte horretako abenduaren 13an, Donostiako Illunbe zezen-plazan grabatutakoa, Gipuzkoak probintzia bezala 1.000 urte bete zituela ospatuz).

## Saioaren bilakaera 
Programak ez du bilakaera handiegirik izan. Hasierako formatu arrakastatsuarekin segitzen du gaur egun ere. Hala ere, aldaketa batzuk izan dira azken urteetan.

## Gonbidatuak 
Gonbidatuak urte bakoitzean ezberdinak izaten dira. Urte horretan bereziki nabarmendu diren pertsonaiak dira saiora kantatzera joaten direnak.

## Aurkezleak 
Lehenengo urteetan Natxo de Felipe izan zen aurkezlea. Izan ere gonbidatuek Oskorri taldearekin batera abesten zuten. 2003an eta 2004an Kukubiltxo antzerki taldeko pertsonaiak ere aritu ziren antzezten gonbidatuek kantatzen zuten bitartean.

Aurrerago ordea, aurkezleak urtero aldatzen joan dira. Azken urteetan ordea, lau aldiz jarrian Zuhaitz Gurrutxagak eta Mikel Pagadizabalek aurkeztu dute.

Gonbidatuak ere urte bakoitzean ezberdinak izaten dira. Urte horretan bereziki nabarmendu diren pertsonaiak dira saiora kantatzera joaten direnak.

## Emanaldi kopurua 
Saioa hasi zenean, gala bakoitzean 18 abesti inguru kantatzen ziren platoan.

2010ean inoizko abesti gehien abestu ziren, 21 guztira.

2011. urtean, emanaldi batzuk bideoetan sartzen hasi ziren. Hala ere, ez zen askorik aldatu platoan abesten ziren abestien kopurua.

2013 eta 2014 urteetan, platoa kendu eta abesti guztiek bideoetan sartu zituzten, baina kopuruari eutsiz.

2015ean ordea, *Herri txiki, infernu handi* hasi zenean saioa prestatzen, emanaldi kopurua jaitsi egin zuten eta elkarrizketek toki gehiago hartu zuten, minutuak betetzeko.

2019an, gala *Gure kasa*koek aurkeztu zutenean 12 abesti bakarrik kantatu ziren platoan; jatorrian egiten zena baino %35a gutxiago.

## Galaren kokalekua 
Aldaketa nabarmenena tokia izan da. Lehenengo urtetan, gonbidatuz inguratutako plato batean egiten zen saioa. Hala ere, urteren batean Donostiako Kursaal jauregian edota Zestoako bainuetxean ere egin izan zuten.

2013 eta 2014 urteetan ordea, dirua aurrezteko asmoz, emanaldi guztiak bideoetan jarri zituzten, inongo platorik gabe.

2015, 2016, 2017 eta 2018 urteetan berriz, *Herri txiki, infernu handi* saioari eman zioten saioa aurkezteko ardura. Horrela, bideoak egiteari utzi eta oholtzara bueltatu ziren. oholtza hau ordea Mungian zegoen eta ez zen plato bat.

2019an berriro estilo tradizionalera itzuli ziren. Famatuz inguratutako plato batean egiten hasi ziren gala.

2021ean berriro *Herri txiki, infernu handi* saiokoek hartu zuten lekukoa eta platotik atera ziren. Urte honetan Gure Zirkuako karpan ospatu zuten gala. Hala egin zuten hurrengo hiru urteetan ere (2022, 2023 eta 2024)

## "Hator hator" abestia 
Ia edizio guztietan errepikatu den gauza amaierako kanta izan da. Tradizioa bihurtu da saioa amaitzeko gonbidatu guztiek batera 'Hator hator' kanta abestea. 2005eko galan izan ezik (hemen abestu gabe amaitu zuten) beste guztietan kanta berarekin bukatu da saioa.

## Urtez urteko laburpena 
## Gala bakoitzeko abesti eta gonbidatuak 
## Hator Kantari Hator (1996) 
**Aurkezlea:** Natxo de Felipe

## Hator Kantari Hator (1997) 
**Aurkezlea:** Natxo de Felipe

## Hator Kantari Hator (1998) 
**Aurkezlea:** Natxo de Felipe

## Hator Kantari Hator (1999) 
**Aurkezlea:** Natxo de Felipe

## Hator Kantari Hator (2000) 
**Aurkezlea:** Natxo de Felipe

## Hator Kantari Hator (2001) 
**Aurkezlea:** Natxo de Felipe

## Hator Kantari Hator (2002) 
**Aurkezlea:** Natxo de Felipe

## Hator Kantari Hator (2003) 
**Aurkezlea:** Natxo de Felipe

## Hator Kantari Hator (2004) 
**Aurkezlea:** Natxo de Felipe

## Euskal Kantuen Gaua (2005) 
**Aurkezleak:** Edurne Ormazabal eta Joseina Etxeberria

## Euskal Kantuen Gaua (2006) 
**Aurkezleak:** Estitxu Fernandez eta Julio Ibarra

## Euskal Kantuen Gaua (2007) 
**Aurkezleak:** Estitxu Fernandez eta Julio Ibarra

## Euskal Kantuen Gaua (2008) 
**Aurkezleak:** Estitxu Fernandez eta Julio Ibarra

## Euskal Kantuen Gaua (2009) 
**Aurkezleak:** Julio Ibarra eta Ilaski Serrano

## Euskal Kantuen Gaua (2010) 
**Aurkezleak:** Xabier Euzkitze eta Estitxu Fernandez

## Euskal Kantuen Gaua (2011) 
**Aurkezleak:** Kike Amonarriz eta Itziar Atienza

## Euskal Kantuen Gaua (2012) 
**Aurkezleak:** Kike Amonarriz eta Itziar Atienza

## Euskal Kantuen Gaua (2013) 
**Aurkezleak:** Kike Amonarriz eta Ilaski Serrano

## Euskal Kantuen Gaua (2014) 
**Aurkezleak:** Julen Telleria eta Itziar Atienza

## Herri txiki kantari: Euskal Kantuen Gauean (2015) 
**Aurkezleak:** Mikel Pagadizabal eta Zuhaitz Gurrutxaga

## Herri txiki kantari (2016) 
**Aurkezleak:** Mikel Pagadizabal eta Zuhaitz Gurrutxaga

## Herri txiki kantari (2017) 
**Aurkezleak:** Mikel Pagadizabal eta Zuhaitz Gurrutxaga

## Herri txiki kantari (2018) 
**Aurkezleak:** Mikel Pagadizabal eta Zuhaitz Gurrutxaga

## Gabon! Kantatzera gatoz! (2019) 
**Aurkezleak:** Julen Telleria, Antton Telleria eta Zuriñe (Aitziber Garmendia)

## Gabon! Kantatzera gatoz! (2020) 
**Aurkezleak:** Julen Telleria eta Maddalen Arzallus

## Herri txiki Zirku handi (2021) 
**Aurkezleak:** Mikel Pagadizabal eta Zuhaitz Gurrutxaga

## Herri txiki Zirku handi (2022) 
**Aurkezleak:** Mikel Pagadizabal eta Zuhaitz Gurrutxaga

## Herri txiki Zirku handi (2023) 
**Aurkezleak:** Mikel Pagadizabal eta Miren Nogales

## Herri txiki Zirku handi (2024) 
**Aurkezleak:** Mikel Pagadizabal eta Miren Nogales

## Erreferentziak 
## Kanpo estekak